CELEX: 32008R1107
Language: et
Date: 2008-11-07 00:00:00
Title: Komisjoni määrus (EÜ) nr 1107/2008, 7. november 2008 , millega muudetakse Euroopa Parlamendi ja nõukogu määrust (EÜ) nr 2003/2003 väetiste kohta selle I ja IV lisa tehnika arenguga kohandamise eesmärgil (EMPs kohaldatav tekst)

8.11.2008   
            
            
               ET
            
            
               Euroopa Liidu Teataja
            
            
               L 299/13
            
         
      KOMISJONI MÄÄRUS (EÜ) nr 1107/2008,
   7. november 2008,
   millega muudetakse Euroopa Parlamendi ja nõukogu määrust (EÜ) nr 2003/2003 väetiste kohta selle I ja IV lisa tehnika arenguga kohandamise eesmärgil
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 13. oktoobri 2003. aasta määrust (EÜ) nr 2003/2003 väetiste kohta, (1) eelkõige selle artikli 31 lõikeid 1 ja 3,
   ning arvestades järgmist:
   
               (1)
            
            
               Määruse (EÜ) nr 2003/2003 artiklis 3 on sätestatud, et I lisas loetletud väetiseliikide hulka kuuluva väetise puhul, mis vastab nimetatud määruses kehtestatud tingimustele, võib kasutada märget „EÜ väetis”.
            
         
               (2)
            
            
               Nii ammooniumsulfaat kui ka kaltsiumnitraat on loetletud kui väetiseliigid määruse (EÜ) nr 2003/2003 I lisas. Samas ei või nende kahe väetiseliigi segudele anda EÜ väetise märgistust. Kuna ammooniumsulfaadi ja kaltsiumnitraadi segusid on kahes liikmesriigis edukalt kasutatud, tuleks need segud tunnistada EÜ väetisteks, nii et need oleksid kogu ELi piires põllumajandustöötajatele paremini kättesaadavad.
            
         
               (3)
            
            
               Paljude lämmastikku sisaldavate primaartoiteelementidega väetiste puhul, mis on I lisas loetletud, vabaneb lämmastik nii kiiresti, et kultuurid ei jõua seda täielikult omastada ning selle tagajärjel võib üleliigne lämmastik keskkonda ohustada.
            
         
               (4)
            
            
               Määruse (EÜ) nr 2003/2003 I lisas nimetatud kahe EÜ väetiseliigi puhul võib hoida ära sellise ohu tekkimise keskkonnale, lisades neile ditsüaandiamiidi, üht paljudest teadaolevatest nitrifikatsiooni inhibiitoriteks peetavatest ainetest. Teised EÜ väetiseliigid võivad sisaldada lämmastikku kujul, millele nitrifikatsiooni inhibiitorid mõju ei avalda. Nende väetiseliikide puhul võib lahenduseks olla ureaasi inhibiitorite kasutamine.
            
         
               (5)
            
            
               Selleks et nitrifikatsiooni ja ureaasi inhibiitorite positiivne mõju põllumajandusele ja keskkonnale oleks laialdasemalt kättesaadav, tuleks lubada kasutada enamikus lämmastikväetistes inhibiitoriteid ning suurendada lubatud inhibiitoriliikide arvu.
            
         
               (6)
            
            
               Seepärast tuleks määruse (EÜ) nr 2003/2003 I lisas esitada lubatud nitrifikatsiooni ja ureaasi inhibiitorite loetelu.
            
         
               (7)
            
            
               Määruse (EÜ) nr 2003/2003 IV lisas kirjeldatakse üksikasjalikult analüüsimeetodeid, mida tuleb kasutada EÜ väetiste toiteelementide sisalduse mõõtmiseks. Neid kirjeldusi tuleb joodisisalduse osas muuta, et saada õigeid analüüsinäitusid.
            
         
               (8)
            
            
               Seetõttu tuleks määrust (EÜ) nr 2003/2003 vastavalt muuta.
            
         
               (9)
            
            
               Käesolevas määruses sätestatud meetmed on kooskõlas määruse (EÜ) nr 2003/2003 artikli 32 kohaselt asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Määruse (EÜ) nr 2003/2003 I lisa muudetakse vastavalt käesoleva määruse I lisale.
   2.   Määruse (EÜ) nr 2003/2003 IV lisa muudetakse vastavalt käesoleva määruse II lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. november 2008
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  ELT L 304, 21.11.2003, lk 1.
   
      I LISA
      Määruse (EÜ) nr 2003/2003 I lisa muudetakse järgmiselt:
      
                  1)
               
               
                  tabelis A.1 asendatakse kanne nr 4 väetiseliigi „ammooniumsulfaat” kohta järgmisega:
                  
                              „4
                           
                           
                              Ammooniumsulfaat
                           
                           
                              Keemiline toode, mis sisaldab peamise koostisainena ammooniumsulfaati ja (võib sisaldada) kuni 15 % kaltsiumnitraati
                           
                           
                              19,7 %,
                              väljendatud üldlämmastikuna
                              Nitraatlämmastiku maksimumsisaldus 2,2 %, kui on lisatud kaltsiumnitraati
                           
                           
                              Kui turustatakse ammooniumsulfaadi ja kaltsiumnitraadi seguna, peab valmistis sisaldama kuni 15 % kaltsiumnitraati
                           
                           
                              Ammooniumlämmastik
                              Üldlämmastik, kui on lisatud kaltsiumnitraati”;
                           
                        
            
                  2)
               
               
                  tabelis A.1 jäetakse välja kanded väetiseliikide 16 ja 17 kohta ning joonealune viide a; liik 18 asendatakse liigiga 16;
               
            
                  3)
               
               
                  lisatakse F osa:
                  „F.   Nitrifikatsiooni ja ureaasi inhibiitorid
                  Allpool tabelites F.1 ja F.2 loetletud nitrifikatsiooni ja ureaasi inhibiitoreid võib lisada I lisa punktides A.1, B.1, B.2, B.3, C.1 ja C.2 loetletud väetiseliikidele, kui on täidetud järgmised tingimused:
                  
                              1)
                           
                           
                              vähemalt 50 % väetise üldlämmastikusisaldusest moodustavad 3. veerus nimetatud lämmastikuvormid;
                           
                        
                              2)
                           
                           
                              need ei kuulu 4. veerus nimetatud väetiseliikide hulka.
                           
                        Nende väetiste liiginimetusele, millele on lisatud tabelis F.1 loetletud nitrifikatsiooni inhibiitoreid, lisatakse sõnad „sisaldab nitrifikatsiooni inhibiitorit ([nitrifikatsiooni inhibiitori liiginimetus])”.
                  Nende väetiste liiginimetusele, millele on lisatud tabelis F.2 loetletud ureaasi inhibiitoreid, lisatakse sõnad „sisaldab ureaasi inhibiitorit ([ureaasi inhibiitori liiginimetus])”.
                  Turustamise eest vastutav isik peab igale pakendile või saadetisele lisama võimalikult täieliku tehnilise teabe. Selle teabe abil peab kasutaja saama eelkõige otsustada väetise lisamise määra ja ajastuse üle vastavalt kasvatatavale põllukultuurile.
                  Uued nitrifikatsiooni ja ureaasi inhibiitorid võib kanda vastavalt kas tabelisse F1 või F2 pärast seda, kui on hinnatud nimetatud tehnilist dokumentatsiooni, mis esitatakse vastavalt juhistele, mis nende segude kohta koostatakse.
                  F.1.   Nitrifikatsiooni inhibiitorid
                  
                              nr
                           
                           
                              Nitrifikatsiooni inhibiitori nimetus ja koostis
                           
                           
                              Inhibiitori miinimum- ja maksimumsisaldus väljendatuna massiprotsendina üldlämmastikusisaldusest (nii ammooniumlämmastikus kui ka karbamiidlämmastikus)
                           
                           
                              EÜ väetiseliigid, milles ei lubata inhibiitorit kasutada
                           
                           
                              Nitrifikatsiooni inhibiitorite kirjeldus, mida on lubatud segudes kasutada
                              Lubatud määr
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                        
                              1
                           
                           
                              Ditsüaandiamiid
                              ELINCS nr 207-312-8
                           
                           
                              min 2,25
                              maks. 4,5
                           
                           
                               
                           
                           
                               
                           
                        
                     
                  F.2.   Ureaasi inhibiitorid
                  
                              nr
                           
                           
                              Ureaasi inhibiitori nimetus ja koostis
                           
                           
                              Inhibiitori miinimum- ja maksimumsisaldus väljendatuna massiprotsendina üldlämmastikusisaldusest karbamiidlämmastikus
                           
                           
                              EÜ väetiseliigid, milles ei lubata inhibiitorit kasutada
                           
                           
                              Ureaasi inhibiitorite kirjeldus, mida on lubatud segudes kasutada
                              Lubatud määr
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                        
                              1
                           
                           
                              N-(n-butüül) tiofosfor triamiid (NBPT)
                              ELINCS nr 435-740-7
                           
                           
                              min 0,09
                              maks. 0,20”
                           
                           
                               
                           
                           
                               
                           
                        
            
   
      II LISA
      Määruse (EÜ) nr 2003/2003 IV lisa B osa muudetakse järgmiselt:
      
                  1)
               
               
                  meetodi 2.3.2 punktis 4.11 esitatud märkuses asendatakse teine, kolmas ja neljas lõik järgmise tekstiga:
                  „Tiitritakse 0,05 mol/l joodi (I2) lahusega tärkliselahuse (indikaator) juuresolekul.
                  1 ml 0,05 mol/l joodi (I2) lahust vastab 0,01128 g SnCl2·2H2O-le.
                  Selliselt valmistatud lahuses olevast tinast peab vähemalt 80 % olema kahevalentses vormis. Tiitrimiseks peab kuluma vähemalt 35 ml 0,05 mol/l joodi (I2) lahust.”;
               
            
                  2)
               
               
                  meetodi 2.6.1 punktis 4.11 esitatud märkuses asendatakse teine, kolmas ja neljas lõik järgmise tekstiga:
                  „Tiitritakse 0,05 mol/l joodi (I2) lahusega tärkliselahuse (indikaator) juuresolekul.
                  1 ml 0,05 mol/l joodi (I2) lahust vastab 0,01128 g SnCl2·2H2O-le.
                  Selliselt valmistatud lahuses olevast tinast peab vähemalt 80 % olema kahevalentses vormis. Tiitrimiseks peab kuluma vähemalt 35 ml 0,05 mol/l joodi (I2) lahust.”.